Иван Пейчев
Зелената врата…

chitanka.info

Зелената врата

не се разтваря

и хората зелени

не излизат във есенния ден.

Навярно те са малко

простудени.

Навярно те не се нуждаят

от общуване

зелените

в зелените порти

хора.

Аз никак не разбирам,

но не обичам

тоя свят,

аз впрочем го разбирам,

да се умира

без да си обичал

и без непоносимо да

си мразил

ограничения

свой свят.

Зелената врата

се отваря

понякога.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.